CELEX: 52016PC0313
Language: da
Date: 2016-06-30
Title: Forslag til EUROPA-PARLAMENTETS OG RÅDETS AFGØRELSE om anvendelse af fleksibilitetsinstrumentet til øjeblikkelige budgetforanstaltninger til afhjælpning af den aktuelle migrations-, flygtninge- og sikkerhedskrise

EUROPA-KOMMISSIONEN
            Bruxelles, den 30.6.2016
            COM(2016) 313 final
            Forslag til
            EUROPA-PARLAMENTETS OG RÅDETS AFGØRELSE
            om anvendelse af fleksibilitetsinstrumentet til øjeblikkelige budgetforanstaltninger til afhjælpning af den aktuelle migrations-, flygtninge- og sikkerhedskrise
            
               
         
         
            
               BEGRUNDELSE
            
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  1
                giver mulighed for at anvende fleksibilitetsinstrumentet til finansiering af nøje fastlagte udgifter, der ikke har kunnet finansieres inden for de lofter, der var til rådighed for et eller flere udgiftsområder i den flerårige finansielle ramme.
            
            
               Efter at have undersøgt alle muligheder for omfordeling af bevillinger og opbrugt enhver uudnyttet margen under udgiftsområdet Sikkerhed og medborgerskab (udgiftsområde 3), foreslår Kommissionen, at der i 2017 gøres brug af fleksibilitetsinstrumentet, for hvilket der er et årligt loft på 471 mio. EUR (2011-priser), jf. artikel 11 i Rådets forordning nr. 1311/2013 og punkt 12 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  2
               .
            
            
               Der foreslås mobiliseret et beløb på 530,0 mio. EUR ud over loftet for udgiftsområde 3 i den flerårige finansielle ramme til brug for finansiering af støtte til foranstaltninger til håndtering af migrations-, flygtninge- og sikkerhedskrisen.
            
            
               Følgende tabel indeholder en vejledende oversigt over de betalingsbevillinger, der foreslås tilvejebragt ved anvendelse af  fleksibilitetsinstrumentet, og som er beregnet på grundlag af de regler, der finder anvendelse på forfinansiering, udligning af forfinansiering og betaling af saldoen for de forskellige typer foranstaltninger, der skal finansieres:
            
            
               (i mio. EUR i løbende priser)
            
            
                     
                        År
                     
                  
                  
                     
                        Betalingsbevillinger tilvejebragt ved anvendelse af fleksibilitetsinstrumentet til foranstaltninger til håndtering af flygtningekrisen i 2017
                     
                  
               
                     
                        2017
                     
                  
                  
                     
                        238,3
                     
                  
               
                     
                        2018
                     
                  
                  
                     
                        91,0
                     
                  
               
                     
                        2019
                     
                  
                  
                     
                        141,9
                     
                  
               
                     
                        2020
                     
                  
                  
                     
                        58,8
                     
                  
               
                     
                        I alt
                     
                  
                  
                     
                        530,0
                     
                  
               
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om anvendelse af fleksibilitetsinstrumentet til øjeblikkelige budgetforanstaltninger til afhjælpning af den aktuelle migrations-, flygtninge- og sikkerhedskrise
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  3
               , særlig punkt 12,
            
            
               under henvisning til forslag fra Europa-Kommissionen, og
            
            
               ud fra følgende betragtninger: 
            
            
               (1)Fleksibilitetsinstrumentet har til formål at finansiere nøje fastlagte udgifter, der ikke kunne finansieres inden for rammerne af lofterne for et eller flere udgiftsområder.
            
            
               (2)Som fastsat i artikel 11 i Rådets forordning (EU, Euratom) nr. 1311/2013
                  4
               , er der et loft over det årlige beløb, der er til rådighed i fleksibilitetsinstrumentet, på 471 mio. EUR (i 2011-priser).
            
            
               (3)Som følge af de presserende behov er det nødvendigt at tilvejebringe et betydeligt beløb i supplerende bevillinger for at kunne finansiere foranstaltninger til at afhjælpe migrations- , flygtninge- og sikkerhedskrisen.
            
            
               (4)Efter en undersøgelse af alle muligheder for omfordeling af bevillingerne under loftet for udgiftsområde 3 (Sikkerhed og medborgerskab) har det vist sig nødvendigt at gøre brug af fleksibilitetsinstrumentet for at supplere de midler, der er opført på Den Europæiske Unions almindelige budget for regnskabsåret 2017, ud over loftet for udgiftsområde 3 med et beløb på 530,0 mio. EUR til at finansiere foranstaltninger på migrations-, flygtninge- og sikkerhedsområdet.
            
         
         
            
               (5)På baggrund af det forventede betalingsmønster bør de betalingsbevillinger, der tilvejebringes ved hjælp af fleksibilitetsinstrumentet, fordeles over flere regnskabsår, og de anslås til 238,3 mio. EUR i 2017, 91,0 mio. EUR i 2018, 141,9 mio. EUR i 2019 og 58,8 mio. EUR i 2020). 
            
            
               (6)For at undgå forsinkelser i frigørelsen af disse midler fra fleksibilitetsinstrumentet bør denne afgørelse finde anvendelse fra 1. januar 2017 –
            
            
               VEDTAGET DENNE AFGØRELSE:
            
            
               Artikel 1
            
            
               (1)Fleksibilitetsinstrumentet anvendes til at tilvejebringe et beløb på 530,0 mio. EUR i forpligtelsesbevillinger til Den Europæiske Unions almindelige budget for regnskabsåret 2017  under udgiftsområde 3 (Sikkerhed og unionsborgerskab).
            
            
               (2)
            
            
               (3)Beløbet skal anvendes til at finansiere foranstaltninger til håndtering af migrations-, flygtninge- og sikkerhedskrisen.
            
            
               (4)
            
            
               (2)På grundlag af den forventede betalingsprofil vil de betalingsbevillinger, der tilvejebringes ved anvendelse af fleksibilitetsinstrumentet, udgøre:
            
            
               (a)238,3 mio. EUR i 2017
            
            
               (b)91,0 mio. EUR i 2018
            
            
               (c)141,9 mio. EUR i 2019
            
            
               (d)58,8 mio. EUR i 2020
            
            
               De specifikke beløb for hvert regnskabsår godkendes under den årlige budgetbehandling.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Den anvendes fra den 1. januar 2017.
            
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
            
         
         
            
               
                  Formand
                        Formand
               
            
         
         
            
                  
                     (1)
                  EUT L 347 af 20.12.2013, s. 884.
               
               
                  
                     (2)
                  EUT C 373 af 20.12.2013, s. 1.
               
               
                  
                     (3)
                  EUT C 373 af 20.12.2013, s. 1.
               
               
                  
                     (4)
                  Rådets forordning (EU, EURATOM) nr. 1311/2013 af 2. december 2013 om fastlæggelse af den flerårige finansielle ramme for 2014-2020 (EUT L 347 af 20.12.2013, s. 884).